קליל תעשיות

קליל תעשיות היא חברה ציבורית ישראלית לפיתוח עיצוב וייצור חלונות, דלתות, תריסים וקירות מסך מפרופילי אלומיניום לענף הבנייה. החברה נסחרת בבורסה לניירות ערך בתל אביב ונכללת במדד "ת"א 90". מפעל הייצור שלה שוכן בכרמיאל.

==היסטוריה==
החברה נוסדה בשנת 1950 על ידי משפחת סונינו שעלתה לישראל מאיטליה. החברה נקראה בהקמתה תמ"י. בשנים אלה מרבית עבודת החברה הייתה ייצור צינורות השקיה לחקלאות ופרופילים לתעשייה. היקף היצור השנתי של החברה עמד על כ-900 טון. בשנת 1961 נמכר החלק העיקרי של החברה לדיסקונט השקעות. ב-1963 מכרה משפחת סונינו את יתרת החזקותיה לדיסקונט השקעות וזו בחרה להחליף את שם החברה לשם "קליל".

בשנת 1966, עברה החברה לייצר בעיקר חלונות. במסגרת הסכם עם משרד השיכון, החליפה את חלונות העץ שהיו נפוצים עד אז לחלונות אלומיניום.

בשנות ה-80 החליטה החברה לאמץ מערכות אלומיניום מתקדמות על ידי קניית ידע מחברות מאירופה (בעיקר מאיטליה) ולפנות לבונים ולמשפצים. בשנת 1981 הונפקה החברה לראשונה לציבור הרחב.

בשנת 1991, קודם מלחמת המפרץ, ביקש פיקוד העורף מהחברה לתכנן חלון שיהיה עמיד כנגד חדירת גזים. כך נוצר חלון לממ"ד.

בשנת 1995 רכשה "קליל" את השליטה בחברת "רול פרופיל".

ב-2001 צורי דבוש יזם הייטק, רכש את קליל מידי דסקונט השקעות לפי שווי של 140 מיליון ש"ח. בשנים הראשונות שלאחר המהלך, החמיר מצבה הכלכלי של החברה עד לשיא של הפסד שנתי של 37 מיליון בשנת 2004 (באותם ימים, שווי השוק של החברה הגיע לשפל של כ-40 מיליון ש"ח).

בשנת 2004 יישמה החברה תוכנית התייעלות שכללה סגירת פעילויות, החלפת מנכ"ל, גיוס הון, מכירת נכסים ותוכנית שיווקית של מתן אחריותעל המוצר המוגמר המותקן על ידי מתקינים עצמאיים. הפעולות גרמו לעצירת ההפסדים כבר ב-2005.

מחזיק השליטה בחברה (כ-65% מסך המניות) צור דבוש באמצעות חברת דבוש השקעות. יתר מניות החברה מוחזקות בידי הציבור וגופים מוסדיים.

בינואר 2020 נכנס לתפקיד מנכ"ל קליל פרדי אבוקרט<ref></ref>, במקום אריה ריכטמן שכיהן בתפקיד מ-2004.

בשנת 2021 נרכשה 100% מבעלות חברת רול פרופיל ויזם החברה איתמר אוחיון פרש לגמלאות.

בדצמבר 2021 הושלמה רכישת השליטה בחברת "פתח חלון ודלת" על ידי קליל<ref></ref>.

במאי 2022 נחנך פארק ״אגם הפרפרים״ בשטח פתוח של כ-15 דונם במפעל קליל שבכרמיאל. הפארק הוא פרויקט משולב של עידוד אוכלוסיית הפרפרים שנמצאת בדעיכה עולמית, פרויקט למען הקהילה וחיבור שיווקי לסמל הפרפר שנמצא בלוגו קליל. תכנון הפארק החל עוד ב-2013 על ידי החברה להגנת הטבע, בשותפות עיריית כרמיאל ובהמשך מלווה על ידי חוקר הפרפרים הבין לאומי דובי בנימיני, המשמש כנשיא אגודת חובבי הפרפרים בישראל. עד היום הגיעו בהדרגה לפארק באופן טבעי 46 זני פרפרים שונים מיתוך 64 הקיימים באזור.

במאי 2024 נכנס לתפקיד מנכ"ל קבוצת קליל ניר אילני<ref></ref>, במקום פרדי אבוקרט שכיהן בתפקיד מ-2020

==פעילות החברה==
תחום עיסוקה העיקרי של החברה הוא פיתוח, עיצוב, ייצור, גימור, שיווק ומכירה של מערכות אלומיניום לבניה ופרופילים לתעשייה. זאת, בעיקר לשוק הישראלי, לשם ייצור מוצרים סופיים מפרופילי אלומיניום, דוגמת חלונות, דלתות ופתחים אחרים לבניינים, בהם משולבים זגוגיות, תריסים או רשתות. שימוש נוסף בפרופילים נעשה כמרכיב במוצרים תעשייתיים שונים שאינם מיועדים לשוק הבניה, כמו סולמות, מדרכים ודודי שמש.

החברה עוסקת גם בפיתוח, עיצוב, ייצור, ייבוא, שיווק ומכירה של אביזרים נלווים לפרופילי האלומיניום הדרושים לשם ייצור המוצר, כגון חלונות, דלתות, תריסים וקירות מסך.

חברת הבת "רול פרופיל" עוסקת בייצור, צביעה, שיווק ומכירה של שלבי תריסים וארגזי תריסים מפחי אלומיניום, בשילוב פוליאוריתן מוקצף.

==תהליכי ייצור עיקריים==
תהליך הייצור של הפרופילים בחברה הוא בן מספר שלבים עיקריים: טְרוּד ( - תהליך לחיצת בולי אלומיניום דרך טבעים, באמצעות מכבש), עיבוד (כולל צביעה), אילגון (חמצון) ואריזה. רול-פורמינג לייצור תריסים.

==קישורים חיצוניים==
*

*
* 
*[https://designarchive.shenkar.ac.il/items/140056 הלוגו הראשון של קליל] ו[https://designarchive.shenkar.ac.il/items/139996 דף המכתבים] שעוצב ב-1979 על ידי ארי רון - באדיבות [https://designarchive.shenkar.ac.il/collection מכון שנקר לתיעוד וחקר העיצוב בישראל]
*
*
*
*
*[https://www.youtube.com/watch?v=4-KYkCbY-q4 Richi Richtman, CEO of Klil Industries LTD]. ILTV ISRAEL DAILY. מתוך יוטיוב, 2 באוקטובר 2017
*
*
*
* 
*
*ערן בר-טל, [https://www.israelhayom.co.il/opinion/760869 צמיחה, לא תמיכה], ישראל היום, 14 מאי 2020
* 

* פארק [https://www.google.com/search?hl=iw&as_q=%D7%90%D7%92%D7%9D+%D7%94%D7%A4%D7%A8%D7%A4%D7%A8%D7%99%D7%9D&as_epq=&as_oq=&as_eq=&as_nlo=&as_nhi=&lr=&cr=&as_qdr=all&as_sitesearch=&as_occt=any&safe=images&as_filetype=&tbs= ״אגם הפרפרים״] 🔍

== הערות שוליים ==

קטגוריה:חברות ישראליות
קטגוריה:חברות הנסחרות בבורסה לניירות ערך בתל אביב
קטגוריה:תעשייה
קטגוריה:תעשיית מתכת בישראל
קטגוריה:מותגים
קטגוריה:כרמיאל: חברות